Athens Music Instruments Show
2025-05-24 11:00 - 21:00, 2025-05-25 11:00 - 20:00 (Europe/Athens) | Σεράφειο Δήμου Αθηναίων, Εχελιδών 19 & Πειραιώς 144, Αθήνα, Αθήνα, 118 54, Greece
Το Athens Music Instruments Show είναι η πρώτη πανελλήνια συνάντηση όσων σχετίζονται με την κατασκευή μουσικών οργάνων: από την εκπαίδευση έως τη δημιουργία και από τα εργαλεία έως τα περιφερειακά προϊόντα. Αγκαλιάζει όλη την παραδοσιακή οργανοποιία, που αποτελεί ένα κομμάτι της πολιτιστικής μας κληρονομιάς.
Σκοπός του Show είναι να συνδέσει το κοινό με τους οργανοποιούς, να ενδυναμώσει την κοινότητα των κατασκευαστών αλλά και να καταγράψει τις ανάγκες τους, δίνοντας μία ευκαιρία επικοινωνίας και προώθησης της δουλειάς τους.

Εισιτήρια:

Προπώληση
7 ευρώ την ημέρα / άτομο
11 ευρώ το διήμερο εισιτήριο / άτομο

Στην είσοδο της έκθεσης τις μέρες και ώρες λειτουργίας
8 ευρώ την ημέρα / άτομο
13 ευρώ το διήμερο εισιτήριο / άτομο
ΑΜΕΑ / παιδιά κάτω των 12 ετών δωρεάν

Προβολή Ιστορικών Ντοκιμαντέρ
2025-05-24 11:30 - 14:00 | Πολεμικό Μουσείο, Ριζάρη 2-4, Αθήνα, Αθήνα, 106 75, Greece
H αίθουσα «Αδαμάντιος Κοραής» του Πολεμικού Μουσείου φιλοξενεί την προβολή πέντε ιστορικών ντοκιμαντέρ. Μέσα από σπάνιο κινηματογραφικό υλικό, τα ντοκιμαντέρ ζωντανεύουν κρίσιμες στιγμές της στρατιωτικής ιστορίας, από τους Βαλκανικούς Πολέμους (1912-13) και τη Μάχη της Καλλίπολης (1915), μέχρι τη νικηφόρα Μάχη του Σκρα (1918), τη δραματική Μάχη της Κρήτης (1941) και την Απόβαση στη Νορμανδία (1944). Αυτά τα κορυφαία γεγονότα παρουσιάζονται με αυθεντικά πλάνα, αναδεικνύοντας τη στρατηγική σημασία και την ηρωική δράση των εμπλεκομένων δυνάμεων.

Βαλκανικοί Πόλεμοι 1912-13, Κινηματογραφώντας την Ιστορία (διάρκεια: 52΄)
Η Μάχη της Καλλίπολης 1915, ΑΝΖΑΚ (διάρκεια: 27΄)
Η Μάχη του Σκρα, 1918 (διάρκεια: 22΄)
Η Μάχη της Κρήτης, Μαιος 1941 (διάρκεια: 25΄)
Απόβαση στη Νορμανδία, Ιούνιος 1944 (διάρκεια: 5΄)

Θα τηρηθεί σειρά προτεραιότητας.

Βασίλης Παπαγεωργίου - Ζωγραφική και Γλυπτική: Lignea Creatura Stans
2025-05-24 11:30 - 15:00, 2025-05-26 11:30 - 20:30 | Γκαλερί Έρση, Κλεομένους 4, Αθήνα, Αθήνα, 106 75, Greece
Ο φυτικός, ζωικός και ανθρώπινος κόσμος, ο θρύλος, ο μύθος, η φαντασία και το όνειρο συνθέτουν τη νέα εικαστική θεματική του Βασίλη Παπαγεωργίου. Οι οξύμωροι ήρωες του, τα ξυλοπλάσματα που εφευρίσκει, βρίσκονται στον δισδιάστατο και τρισδιάστατο χώρο που μας περιβάλλει, σε μια διαρκή περιδίνηση. Εποπτεύοντας αισθητικά, το βάθος των συνεπειών της καταστροφής του κόσμου από την ανθρώπινη παρέμβαση, δημιουργεί αξίες από πολιτισμικές αναφορές της παράδοσης και της φύσης, οι οποίες ορίζουν τις παραμέτρους της συνύπαρξης.

Ώρες λειτουργίας: Δευτέρα-Παρασκευή 11:30- 14:30 & 17:30 – 20:30, Σάββατο: 11:30-15:00

Βασίλης Καρακατσάνης: Αστικά Εργαλεία
2025-05-24 12:00 - 15:00 | GenesisGallery, Ιπποκράτους 121, Αθήνα, Αθήνα, 114 72, Greece
Το έργο του Βασίλη Καρακατσάνη μας προσκαλεί σε ένα ταξίδι μέσα στο φάσμα της σύγχρονης ύπαρξης: ένα πολύπλοκο, συνεχώς εξελισσόμενο μείγμα αναμνήσεων, συλλογικών ιστοριών και κοινωνικών δυναμικών. Η έκθεση «Αστικά Εργαλεία» παρουσιάζει μια συναρπαστική διαπραγμάτευση ανάμεσα στο παρελθόν και το παρόν, το προσωπικό και το μνημειώδες. Επτά ζωγραφικά έργα μεγάλης κλίμακας, μαζί με πλήθος μικρότερων έργων—όλα φτιαγμένα με ακρυλικό, λάδι και γκουάς σε καμβά—μας προτρέπουν σε μια βαθιά διερεύνηση της ζωής σε όλες τις αποχρώσεις και τις υφές της.

Στον πυρήνα της πρακτικής του Καρακατσάνη βρίσκεται μια υπερβατική εσωτερική διεργασία υπό το πρίσμα της μνήμης και της υλικότητας. Ο τίτλος της έκθεσης υπονοεί τους κρυμμένους μηχανισμούς που ορίζουν την ουσία ενός τόπου: τα διεισδυτικά, συχνά αθέατα εργαλεία που μας βοηθούν να πλοηγηθούμε, να ορίσουμε και να ερμηνεύσουμε τα περιβάλλοντα που κατοικούμε, καθώς και εκείνα που καθορίζουν και συνθέτουν την ίδια μας την ύπαρξη.

Το αστικό τοπίο δεν αποτελεί μόνο το αντικείμενο του καλλιτέχνη, είναι το ίδιο το μέσο του. Κάθε πινελιά αποκαλύπτει την περίπλοκη σχέση μεταξύ της μοναδικότητάς του και των ιστοριών που κουβαλά. Σύμβολα προσωπικής και συλλογικής ταυτότητας, ιδεολογιών και συναισθημάτων είναι συνυφασμένα στoν ιστό της καθημερινής πραγματικότητας.

Εγκαίνια: Πέμπτη 8 Μαΐου 2025 και ώρα 20:00

Ώρες λειτουργίας: Τρίτη, Πέμπτη, Παρασκευή 12:00 – 21:00, Σάββατο 12:00 – 15:00, Τετάρτη, Κυριακή και Δευτέρα, κλειστά.

O Τρόπος να Χωράς Μέσα στην Πόλη
2025-05-24 12:00 - 16:00 | Athens Gallery7, Σόλωνος 20, Αθήνα, Αθήνα, 106 73, Greece
Η συνολική δουλειά του Χάρη Μπασκόζου παρουσιάζει ένα διπλό ενδιαφέρον τόσο για την τελική φόρμα των έργων του όσο για τις πηγές από τις οποίες αντλεί την έμπνευσή του. Ο καλλιτέχνης έχει σπουδάσει αρχιτεκτονική στο Εθνικό Μετσόβιο Πολυτεχνείο και εικαστικά στην Ανωτάτη Σχολή Καλών Τεχνών. Όταν δημιουργεί με βάση τις αρχιτεκτονικές του σπουδές, ρέπει προς μια ορθογωνισμένη ζωγραφική, που θυμίζει πολεοδομικό σχεδιασμό και παραπέμπει σε έναν «συναισθηματικό» Μοντριάν. Σε αυτή τη ζωγραφική φαίνεται να κυριαρχεί περισσότερο η συνείδηση.

Όταν το «πάνω χέρι» έχουν οι εικαστικές του σπουδές, στρέφεται προς έναν ελεύθερο σχεδιαστικό συνειρμό ανθρώπινων κυρίως μορφών ακατέργαστης τέχνης, (art brut) όπου το ασυνείδητο έχει τον κύριο λόγο.
Και στις δυο περιπτώσεις το τελικό αποτέλεσμα δεν είναι ένας αποκλειστικός μονόλογος της μίας ή της άλλης πλευράς αλλά ένας λόγος που στηρίζεται σε ένα «ως επί το πλείστον».

Κατ’ αυτόν τον τρόπο ο Μπασκόζος μας δίνει ένα ιδιαίτερο ενδιαφέρον παράδειγμα για το πώς η σκέψη πάνω σε μια συλλογικότητα (πόλη) ακολουθεί μια περισσότερο συνειδητή διαδικασία, ενώ η σκέψη πάνω στην ατομικότητα (άνθρωπος) ακολουθεί μια διαδικασία περισσότερο ασυνείδητη.

Μέρες – ώρες: Τρίτη, Πέμπτη, Παρασκευή: 12-8 μ.μ., Τετάρτη, Σάββατο: 12-4 μ.μ.

Flare the Square
2025-05-24 13:00 - 23:00 | Πλατεία Κοτζιά, Πλατεία Κοτζιά, Αθήνα, Αθήνα, 105 51, Greece
Το MOC και το Φεστιβάλ του Δήμου Αθηναίων ενώνουν τις δυνάμεις τους για ένα επικό τουρνουά skateboarding! Επαγγελματίες και ερασιτέχνες riders γεμίζουν με την ξεχωριστή ενέργεια και το ταλέντο τους έναν διαγωνισμό – γιορτή, που φέτος μεγαλώνει, γίνεται πιο πλούσιος, πιο δυνατός και μετατρέπει μια από τις πιο κεντρικές πλατείες της Αθήνας, σε ένα skate park που θα μείνει στην ιστορία. Μουσική, DJ sets, street food, άφθονο κέφι και φυσικά αμέτρητα tricks που θα καθηλώσουν.

Street Outdoors Block Party
2025-05-24 17:30 - 23:00 | Πλατεία Κουμουνδούρου, Πλ. Κουμουνδουρου, Athens, Αθήνα, 105 53, Greece
Μία από τις πιο όμορφες και ταυτόχρονα αδικημένες από τους περαστικούς πλατείες της Αθήνας, η πλατεία Κουμουνδούρου, μετατρέπεται σε ένα μοναδικό, υπαίθριο club από την κορυφαία ομάδα των Street Outdoors. Μουσική από το μέλλον, ένα δημιουργικό και δραστήριο κοινό και μια ιστορία δέκα ετών στη διοργάνωση επικών event συνθέτουν το απόλυτο party σε μια «δύσκολη» γειτονιά της πόλης που σιγά – σιγά βγαίνει στην επιφάνεια.

Ιστορικός Περίπατος
2025-05-24 18:00 - 19:30 | Εθνικό Αρχαιολογικό Μουσείο, Πατησίων 44, Αθήνα, Αθήνα, 106 82, Greece
Το Εθνικό Αρχαιολογικό Μουσείο και ο Δρ Κώστας Πασχαλίδης παρουσιάζουν σε έναν απογευματινό περίπατο το συνοπτικό χρονικό του Ελληνικού Κράτους από την ίδρυσή του μέχρι σήμερα.

Μια ιστορία που ξεκινάει πριν από δύο αιώνες, από ένα οικόπεδο που ήταν αμπέλι, κατόπιν έγινε λέσχη των Βαυαρών στρατιωτών, σημείο ανέγερσης του μεγαλύτερου Μουσείου του αρχαίου κόσμου, τόπος αγωνιώδους απόκρυψης αρχαιοτήτων εν όψει πολέμου, εμβληματικό σημείο της Εθνικής Αντίστασης στην Κατοχή, μάρτυρας της φοιτητικής εξέγερσης του Πολυτεχνείου, κιβωτός αστείρευτων εκθέσεων. Ένας μικρός τόπος στην «καρδιά» της Αθήνας, που έζησε τη γέννηση και τις περιπέτειες μιας ολόκληρης χώρας.

Απαιτείται η κράτηση θέσης.

Μύθοι της Πόλης από την Αρχαιότητα έως Σήμερα
2025-05-24 18:30 - 20:00 | Ιερός Ναός Αγίας Μαρίνας, Αγίας Μαρίνας 1, Αθήνα, Αθήνα, 118 51, Greece
Ένα ταξίδι στους μύθους που έχτισαν και συνόδεψαν την πόλη ανά τους αιώνες, από την αχλύ του μύθου μέχρι τις απαρχές της σύγχρονης ιστορίας. Η περιήγηση, από τον λόφο των Μουσών μέχρι το Μοναστηράκι και την πλατεία Ασωμάτων, αποτελεί μια βόλτα στο χώρο, το χρόνο, τις ιστορικές καταγραφές και τις λαϊκές δοξασίες.

Σημείο συνάντησης: Περίβολος Ι.Ν Αγίας Μαρίνας, κοντά στο Αστεροσκοπείο.

Απαιτείται η κράτηση θέσης.

Μήνυμα σε RGB and WHITE
2025-05-24 19:00 - 22:00, 2025-05-26 18:00 - 21:00 | Mosaico Fine Art Studio, Καισαρείας 18-20, Αθήνα, Αθήνα, 115 27, Greece
Το Mosaico Fine Art Studio στην Αθήνα και η Mobil Bóde Gallery στην Βουδαπέστη παρουσιάζουν μία έκθεση mail art, που πραγματοποιείται με τη συμμετοχή ελλήνων και ούγγρων καλλιτεχνών.

Εγκαίνια: Σάββατο 24 Μαΐου 2025, 19:00

Δευτέρα εως Παρασκευή 18:00-21:00, Σάββατο 11:00-15:00, Κυριακή κλειστά.

Athens Cocktail Week Party
2025-05-24 19:00 - 23:00 | Πάρκο Ριζάρη, Ριζάρη 5, Αθήνα, Αθήνα, 106 76, Greece
Μια από τις μεγαλύτερες παγκόσμιες τάσεις, εκείνη των κοκτέιλ, βρίσκει την καλύτερη εκδοχή της στην Αθήνα, την πόλη που στεγάζει μερικά από τα καλύτερα μπαρ του κόσμου. Αυτή την καταπληκτική bar σκηνή της πόλης μας, βάζει στο προσκήνιο το Athens Cocktail Week, σε συνεργασία με το Φεστιβάλ του Δήμου Αθηναίων, με ένα εντυπωσιακό opening party και 12+ διαφορετικά bar stations μέσα σε μία άγνωστη για πολλούς όαση στην καρδιά της Αθήνας, το Πάρκο Ριζάρη. Ευφάνταστες συνταγές, σπάνια αποστάγματα, μυστικά συστατικά, τέχνη και εμπειρία ετών αλλά πάνω απ΄ όλα, μεράκι και πάθος για ένα αψεγάδιαστο cocktail στο χέρι και κορυφαίες μουσικές επιλογές να βγαίνουν από τα ηχεία.

Όλο το MOMus-Μουσείο Άλεξ Μυλωνά με μία Επίσκεψη
2025-05-24 20:00 | MOMus-Μουσείο Άλεξ Μυλωνά, Πλατεία Αγίων Ασωμάτων 5, Αθήνα, Αθήνα, 105 54, Greece
Καλεσμένοι σε μια ειδική ξενάγηση σε όλους τους χώρους του Μουσείου από τον επιμελητή Γιάννη Μπόλη, ανακαλύπτουμε την ιστορία του κτιρίου, της ιδρύτριάς του Άλεξ Μυλωνά, των συλλογών του και της περιοδικής έκθεσης «a Cabinets of Curiosities», με τα έργα 78 εικαστικών στη βάση του απροσδόκητου, του αμφίσημου, του αινιγματικού, του φανταστικού και του γκροτέσκο.

Απαιτείται η κράτηση θέσης: +210 321 5717 (Τρίτη-Κυριακή 10:00-18:00, Πέμπτη 10:00-21:00)

Οι κρατήσεις ανοίγουν 17/5, στις 12:00 το μεσημέρι.

De Profundis Live: HANDEL Meets CORELLI
2025-05-24 20:00 - 21:00 | Ιερός Καθολικός Καθεδρικός Ναός Αγίου Διονυσίου του Αρεοπαγίτη, Πανεπιστημίου 24, Αθήνα, Αθήνα, 106 72, Greece
Μια μοναδική εμπειρία εκκλησιαστικής και κοσμικής ενόργανης μουσικής του 18ου αιώνα, που συντίθεται από τους πιο σημαντικούς συνθέτες του baroque, G. F. Handel (1685 – 1759) και A. Corelli (1653 – 1713). Εκκλησιαστική και κοσμική ορχηστρική μουσική σε διάφορες μουσικές φόρμες: trio sonata, concerto grosso, overtures σε oratorio και concerto για εκκλησιαστικό όργανο. Μία ευκαιρία να διαπιστώσουμε πώς η εκκλησιαστική μουσική επηρέασε την κοσμική μουσική και επίσης, πώς ο σπουδαίος Handel επηρεάστηκε από τον σπουδαίο βιολονίστα, Corelli.
Εάν ενδιαφέρεστε για την εκκλησιαστική ενόργανη μουσική του 18ου αιώνα ή τη μουσική baroque, τότε μην χάσετε αυτή τη μοναδική ευκαιρία να τις απολαύσετε στον Καθολικό Καθεδρικό Ναό του Αγίου Διονυσίου Αρεοπαγίτη, στις 24 Μαΐου.

*Ορισμένα από τα έργα, θα παρουσιαστούν για πρώτη φορά στην Ελλάδα.

De Profundis Ensemble

A’ Βιολιά
Ηλίας Γυφτονικολός
Ζωή Προκοπίου

Β’ Βιολιά
Κωνσταντίνα Μπάλλα
Χρυσή Τζάβλα

Βιόλα
Ελένη Φουρλάνου

Τσέλο
Μυρτώ Ξηρουχάκη

Κοντραμπάσο
Γιώργος Ντάνης

Εκκλησιαστικό Όργανο
Δάφνη Μελανίτου- Παρασκευά

En Lefko Spring Party
2025-05-24 22:00 - 2025-05-25 05:00 | Ωδείο Αθηνών, Ρηγίλλης &, Vasileos Georgiou B 17-19, Αθήνα, Αθήνα, 106 75, Greece
Το καθιερωμένο ανοιξιάτικο ξεφάντωμα έχει, χρόνια τώρα, ένα όνομα: «En Lefko Spring Party».

Συμμετέχοντας για 3η συνεχή χρονιά στο Φεστιβάλ του Δήμου Αθηναίων, η ομάδα του En Lefko 87.7 αφήνει τα στούντιο του σταθμού και κατευθύνεται στον πολυχώρο Ω2 του Ωδείου Αθηνών για να μας συγκλονίσει με ευφάνταστα concept και συγκλονιστικές μουσικές, που θα μας κρατήσουν εκεί μέχρι τις πρωινές ώρες.

Wellness Weekend με τη Νίκη Πετρουλάκη
2025-05-25 10:00 - 20:00 | Εθνικός Κήπος, Βασ. Αμαλίας 1, Αθήνα, Αθήνα, 105 57, Greece
«Ανάσα Ζωής» με τη Νίκη Πετρουλάκη
«Στη βλάστησή σου ξανανιώνω»

Η «GREEN ATHENS | Εθνικός Κήπος – Μητροπολιτικό Πράσινο» σε συνεργασία με το Φεστιβάλ του Δήμου Αθηναίων, τη Νίκη Πετρουλάκη και καταξιωμένους επαγγελματίες στον χώρο της υγείας και της ευεξίας, σας προσκαλούν σε ένα δωρεάν διήμερο πρόγραμμα ευεξίας, για την ανανέωση του σώματος και του νου, μέσα στο σπάνιο και μαγευτικό οικοσύστημα του Εθνικού Κήπου. Ζήσε μια μοναδική εμπειρία ευεξίας και εσωτερικής σύνδεσης, στην καρδιά της πόλης, κάτω από τη σκιά των δέντρων.

Γιατί να έρθεις;
• Θα έχεις την ευκαιρία να συμμετέχεις δωρεάν σε ένα ολιστικό διήμερο με πλούσιο πρόγραμμα.
• Θα καθοδηγηθείς από έμπειρους και καταξιωμένους εισηγητές στον χώρο της γιόγκα, του πιλάτες, του διαλογισμού και της προσωπικής ανάπτυξης.
• Είναι μια σπάνια ευκαιρία να βιώσεις τη σύνδεση με τη φύση, σε ένα από τα πιο όμορφα σημεία της Αθήνας.
• Θα νιώσεις τη χαρά της κοινότητας, της κίνησης, της αναπνοής και της αληθινής επαφής με τον εαυτό σου.
• Το σώμα και ο νους σου το χρειάζονται.

Τι περιλαμβάνει:
• Μαθήματα yoga , pilates fitness, διαλογισμό
• Μουσικές εμπειρίες που αγγίζουν την ψυχή
• Ομιλίες & ημερίδες με θεματολογία γύρω από την αυτογνωσία, την αυτοβελτίωση και την ευεξία
• Ένα πλήρες πρόγραμμα ανοιχτό σε όλους – χωρίς περιορισμούς, χωρίς κόστος.

Κυριακή 25/05

10:00 Yoga for menopause
Μαρία Χρυσοχεράκη – Iyengar Yoga Teacher

Αυτό το μάθημα προσεγγίζει την εμμηνόπαυση ως μια φυσική μετάβαση, όπως την αντιμετωπίζει και η Αγιουρβέδα, που χρειάζεται στήριξη για να ελαχιστοποιηθεί η δυσφορία. Χρησιμοποιώντας γνώσεις από τη γιόγκα και την Αγιουρβέδα, θα δημιουργήσουμε μέσω της πρακτικής μια μεταφορική «γέφυρα» για να διευκολύνουμε την πορεία από την προ-εμμηνόπαυση στη μετεμμηνόπαυση – ένα εργαλείο στο οποίο μπορείτε να επιστρέφετε όποτε το χρειάζεστε. Απευθύνεται σε γυναίκες σε όλα τα στάδια αυτής της μετάβασης (προ- και μετεμμηνόπαυση), προσφέροντας μια ευκαιρία να ενημερωθούν, να μοιραστούν εμπειρίες και σκέψεις, αλλά και να διασκεδάσουν.

11:00 Ασκήσεις για δύο – Partner workout
Ανδριαννή Στιγκου & Δημήτρης Γούργος – Καθηγητές Φυσικής Αγωγής, Εκπαιδευτές στην AF- Studies

Ένα δυναμικό workout σχεδιασμένο για δύο άτομα που θέλουν να γυμναστούν μαζί, ενισχύοντας τόσο τη φυσική τους κατάσταση όσο και τη συνεργασία τους. Με μια σειρά από ασκήσεις ενδυνάμωσης που εκτελούνται σε ζευγάρια, το workout εστιάζει στη βελτίωση της μυϊκής αντοχής, της ισορροπίας και του συντονισμού, ενώ παράλληλα κάνει την προπόνηση πιο διασκεδαστική και αποτελεσματική. Παρακολουθώντας το, ανακαλύπτουμε πώς η δύναμη της συνεργασίας μπορεί να μεταμορφώσει το σώμα και τη διάθεσή μας.

12:00 Flow & Breathe: A slow yoga journey
Άννα Ζώρζου – Traveling Yoga Teacher & Senior Teacher Trainer

Βυθίσου σε μια απαλή, ρέουσα πρακτική γιόγκα που καλλιεργεί την ηρεμία και την επίγνωση. Με αργές, συνειδητές κινήσεις και εστίαση στην αναπνοή, θα επιτρέψουμε στο σώμα να ανοίξει και στο νου να χαλαρώσει. Μια υπαίθρια εμπειρία σύνδεσης με τον εαυτό μας και τη φύση, ιδανική για όλες τις εμπειρίες και τα επίπεδα.

13:00 Theta healing – Συστημική αναπαράσταση
Σόφη Πασχάλη – Σύμβουλος ψυχικής υγείας, Εναλλακτική θεραπεύτρια, Yoga instructor

Ένα session για την ενέργεια και τη βαθιά σημασία που έχει στη ζωή μας. Για το πόσο σημαντική είναι η δόνησή μας, η ισορροπία ανάμεσα στην καρδιά και τον νου και το πώς μέσα από αυτήν έλκουμε ή απωθούμε καταστάσεις και ανθρώπους. Τα συναισθήματά μας μετατρέπονται σε λέξεις, εκφράζονται μέσα από την αύρα μας και επηρεάζουν ολόκληρο το πεδίο γύρω μας, είτε κινούμαστε με θετικότητα είτε με αρνητικότητα.

14:00-16:00 Pranic Healing για ευεξία και ισορροπία!

Η ομάδα του pranic healing Greece Θα είναι μαζί μας 24 & 25 Μαΐου

Να προσφέρουν θεραπείες δωρεάν για όλους

Ανά ώρα έως 30 άτομα

Δοκιμάστε την αποτελεσματικότητα της ενεργειακής μεθόδου που δεν έρχεται σε επαφή με το φυσικό σώμα, αλλά μεταβάλλει τις ενεργειακές ισορροπίες, φέρνοντας υγεία και βελτιωμένη ποιότητα ζωής.

Αυτές οι τεχνικές μπορούν να βοηθήσουν σε σωματικές και ψυχολογικές παθήσεις, όπως: κρίσεις πανικού, κατάθλιψη, εξαρτήσεις, άγχος, ημικρανίες, μυϊκούς πόνους, αλλεργίες… και πολλά ακόμα.

Το Pranic Healing φέρνει ισορροπία στο ενεργειακό πεδίο μέσω του καθαρισμού και της ενεργοποίησης της περιοχής που πάσχει. Δεν υπάρχει φυσική επαφή με τον ασθενή και τα αποτελέσματα είναι άμεσα — ήδη από την πρώτη συνεδρία! Δεν υπάρχουν παρενέργειες και εφαρμόζονται συγκεκριμένα πρωτόκολλα για κάθε περίπτωση.

16:00 Κβαντικό Άλμα: Ενεργοποίησε πλούτο, ευεξία & απεριόριστη επιτυχία τώρα
Λουκία Παπά – Quantum Wealth Strategist

Μπες στη συχνότητα του ανώτερου εαυτού σου και ξεκλείδωσε τα μυστικά για ραγδαία μεταμόρφωση! Σε αυτή τη δυναμική ομιλία, η Λουκία Παπά θα σε μυήσει στους ενεργειακούς κώδικες του κβαντικού άλματος, όπου ο πλούτος, η ευεξία και η επιτυχία δεν είναι μακρινές επιδιώξεις, αλλά διαθέσιμες πραγματικότητες ΕΔΩ & ΤΩΡΑ. Μέσα από την εισαγωγή στον κόσμο των δονήσεων, του ήχου και της ενσωμάτωσης νέων συχνοτήτων, θα μάθεις πώς να υπερβαίνεις τους περιορισμούς του χώρου και του χρόνου, να αναβαθμίζεις την ενέργειά σου και να ευθυγραμμίζεσαι με την απεριόριστη αφθονία. Αυτή δεν είναι απλώς μια ομιλία—είναι μια ενεργοποίηση που θα επαναπρογραμματίσει την πραγματικότητά σου από μέσα προς τα έξω. Είσαι έτοιμος να περάσεις στην κβαντική εκδοχή του ανώτερου εαυτού σου;

17:00 Full-Body Circuit Bodyweight Training
Σταύρος Μπαμάκος – Καθηγητής Φυσικής Αγωγής

Το Full-Body Circuit είναι ένα δυναμικό και υψηλής έντασης πρόγραμμα γυμναστικής που χρησιμοποιεί μόνο το βάρος του σώματος! Οι συμμετέχοντες εκτελούν κυκλική προπόνηση με διαφορετικούς σταθμούς, στοχεύοντας σε όλο το σώμα, βελτιώνοντας τη δύναμη, την αντοχή και τη συνολική φυσική κατάσταση.

18:00 Η Δύναµη της Παρουσίας: Ζώντας στο τώρα
Μαρία Αναστασιάδου – Spiritual Life Coach

Σε έναν κόσμο γεμάτο ασταμάτητους ρυθμούς, άγχη και περισπασμούς, χάνουμε συχνά τη μαγεία της παρούσας στιγμής. Όμως, η αληθινή γαλήνη και πληρότητα δεν βρίσκονται στο παρελθόν ή στο μέλλον, αλλά εδώ και τώρα.

19:00 Yoga & live music

Παρατήρησε, αφουγκράσου, δημιούργησε χώρο στο σώμα και στο νου.
Νίκη Πετρουλάκη – Senior Yoga Instructor Wellness – coach
Ασπασία Σταύρου – Music Performer, Film Composer

Αυτή η ομιλία εξερευνά τη δύναμη της συνειδητής παρουσίας ως αντίδοτο στους ασταμάτητους ρυθμούς και το άγχος του σύγχρονου κόσμου, υπενθυμίζοντας ότι η αληθινή γαλήνη βρίσκεται στο «εδώ και τώρα». Θα ανακαλύψουμε πώς η σύνδεση με την παρούσα στιγμή μπορεί να μεταμορφώσει τη ζωή, την εργασία και τις σχέσεις μας, μέσα από απλές αλλά αποτελεσματικές πρακτικές. Με σύντομες ασκήσεις αναπνοής, μικρούς διαλογισμούς και πρακτικά εργαλεία, θα μάθουμε πώς να ηρεμούμε τον νου, να καλλιεργούμε εσωτερική γαλήνη και να ζούμε με μεγαλύτερη επίγνωση, χαρά και αυθεντικότητα.

Μην ξεχάσετε το στρωματάκι σας!

Από τη Μεγάλη στη Σύγχρονη Ελλάδα - Μέρος Β: Οι Πρόσφυγες
2025-05-25 10:30 - 11:30 | Εθνικό Ιστορικό Μουσείο, Σταδίου 13, Αθήνα, Αθήνα, 105 61, Greece
Ξενάγηση στο δεύτερο μέρος της έκθεσης «Από τη Μεγάλη στη Σύγχρονη Ελλάδα», η οποία παρακολουθεί την ολοκλήρωση της δημιουργίας της χώρας από άποψη συνόρων και πληθυσμού. Το πρώτο μέρος, που παρουσιάστηκε το 2022, περιγράφει όσα γεγονότα οδήγησαν στην παγίωση των συνόρων μετά το τέλος του Α΄ Παγκοσμίου Πολέμου, εστιάζοντας στη Μικρασιατική Εκστρατεία και το συλλογικό τραύμα της καταστροφής της Σμύρνης.

Το δεύτερο μέρος με τον υπότιτλο «Οι Πρόσφυγες» επικεντρώνεται στην πληθυσμιακή διαμόρφωση της Ελλάδας μέσα από τις μετακινήσεις πληθυσμών επί έναν αιώνα. Η έκθεση πραγματοποιείται με την αποκλειστική χορηγία της Τράπεζας Πειραιώς.

Η δράση απευθύνεται σε ενήλικες.

Απαιτείται η κράτηση θέσης: +210 32 22 266 (εσωτ. 109), Τρίτη-Παρασκευή, 09:00-15:00.
Οι κρατήσεις ανοίγουν μία εβδομάδα πριν τη δράση, στις 12:00 το μεσημέρι.

Προπαγάνδα στην Τέχνη και την Καθημερινότητα
2025-05-25 10:30 - 12:00 | Μουσείο Ακρόπολης, Διονυσίου Αρεοπαγίτου 15, Αθήνα, Αθήνα, 117 42, Greece
Περπατώντας από το Μουσείο της Ακρόπολης ως τους λόφους δυτικά του Ιερού Βράχου, συζητάμε αν, πώς και πού η τέχνη ή οι καθημερινές πρακτικές σημαντικών ανθρώπων της αρχαιότητας και ειδικά της Αθήνας των κλασικών χρόνων, λειτουργησαν ως προπαγανδιστικοί μηχανισμοί του κράτους ή της κρατούσας αντίληψης της εποχής εκείνης.

Σημείο συνάντησης: Μουσείο της Ακρόπολης, επί της οδού Αρεοπαγίτου.

Απαιτείται η κράτηση θέσης.

Στα Χνάρια των Φιλελλήνων
2025-05-25 11:00 - 13:00 | Ρώσικη Εκκλησία, Φιλελλήνων, Αθήνα, Αθήνα, 105 57, Greece
Περιπατητική περιήγηση στην Πλάκα πολιτιστικού και ιστορικού ενδιαφέροντος, με σημεία-σταθμούς και κοινό παρονομαστή την ιστορία της Νεότερης Ελλάδας και του Φιλελληνικού κινήματος.
Ενδεικτικοί σταθμοί: η Αγγλικανική Εκκλησία επί της οδού Φιλελλήνων, στην οποία φυλάσσονται λείψανα του μεγάλου Φιλέλληνα πλοιάρχου Frank Abney Hastings, η οικία Church, το Οθώνειο Πανεπιστήμιο, η οικία Finley, η Σχολή Χιλλ, το Μνημείο Λυσικράτους, οι προτομές του Εϋνάρδου και του Καποδίστρια στον Εθνικό Κήπο.
Ο περίπατος περιλαμβάνει επίσης, επίσκεψη και ξενάγηση στη Βουλή των Ελλήνων και στις εκθέσεις για τον Φιλελληνισμό, από τον έφορο της Συλλογής Έργων Τέχνης της Βουλής, Δρ. Θοδωρή Κουτσογιάννη.

Οι θέσεις έχουν καλυφθεί.

Εκπαιδευτικό Πρόγραμμα: Η Δύναμη της Αφίσας
2025-05-25 11:30 - 13:00 | Εθνικό Ιστορικό Μουσείο, Σταδίου 13, Αθήνα, Αθήνα, 105 61, Greece
Το εκπαιδευτικό πρόγραμμα περιλαμβάνει μια σύντομη περιήγηση στην έκθεση «Κύπρος ’74 – Δεν Ξεχνώ». Εστιάζει στις πηγές έμπνευσης των αφισών που εκτίθενται στην έκθεση και στον τρόπο κατασκευής τους. Στο πλαίσιο του προγράμματος, τα παιδιά θα έχουν την ευκαιρία να δημιουργήσουν τη δική τους αφίσα, με τη μέθοδο του κολλάζ.

Η δράση απευθύνεται σε παιδιά ηλικίας 6-12 ετών.

Απαιτείται η κράτηση θέσης: +210 32 22 266 (εσωτ. 109) το διάστημα 20-23 Μαΐου και ώρες 9.00-15.00.

Θέατρα Μνήμης - Θέατρα Εξουσίας: Ένας Διαφορετικός Περίπατος στο Κέντρο της Αθήνας
2025-05-25 11:30 - 14:00 | Πλατεία Συντάγματος, Πλατεία Συντάγματος, Αθήνα, Αθήνα, 105 63, Greece
Όπως κάθε πρωτεύουσα, έτσι και η Αθήνα, ιδιαίτερα το κέντρο της, περιλαμβάνει πληθώρα μνημείων, τα οποία κατασκευάστηκαν σε βάθος χρόνου υπό διαφορετικά καθεστώτα όπως η βασιλεία και η δημοκρατία, επαναστατικά κινήματα αλλά και θεσμοί όπως η εκκλησία. Ο περίπατος αυτός έχει σκοπό να μας εξοικειώσει με τα διαφορετικά μνημεία και τις μορφές εξουσίας που διαμόρφωσαν την Ελλάδα, από τον 19ο μέχρι τον 20ο αιώνα.

Τον περίπατο θα πραγματοποιήσει η Ελένη Κούκη, ιστορικός ΕΑΠ-Εβραϊκό Μουσείο.

Σημείο συνάντησης: Έξοδος Μετρό Συντάγματος – Λεωφόρος Αμαλίας / Εθνικός Κήπος

Απαιτείται η κράτηση θέσης.

Περιήγηση στο Πολεμικό Μουσείο για Παιδιά
2025-05-25 12:00 - 13:00 | Πολεμικό Μουσείο, Ριζάρη 2-4, Αθήνα, Αθήνα, 106 75, Greece
Μία περιήγηση στη στρατιωτική ιστορία και την πολιτιστική κληρονομιά της χώρας, μέσα από τις εκθέσεις του Πολεμικού Μουσείου. Οι επισκέπτες θα έχουν την ευκαιρία να ανακαλύψουν σπάνια εκθέματα, ιστορικά τεκμήρια και αφηγήσεις από το παρελθόν.

Η δράση απευθύνεται σε παιδιά ηλικίας 12 ετών με έναν συνοδό.

Απαιτείται η κράτηση θέσης.

Η Πόλη του Μέλλοντος: Από την Ακρόπολη στο Ντουμπάι και Πάλι Πίσω
2025-05-25 12:00 - 13:30 | Μουσείο Αρχαίας Ελληνικής Τεχνολογίας “Κώστας Κοτσανάς”, Πινδάρου 6, Αθήνα, Αθήνα, 106 71, Greece
Πώς ήταν οι πόλεις στην αρχαία Ελλάδα; Άραγε είχαν συστήματα τεχνολογίας όπως αυτά που χρησιμοποιούμε εμείς σήμερα;

Ακολουθούμε τα βήματα του Ήρωνα και του Αρχιμήδη για να ανακαλύψουμε πως ακριβώς οι αρχαίοι Έλληνες ανέπτυξαν μία «πράσινη» τεχνολογία προς όφελος της κοινωνίας τους καθώς και τις τεχνικές με τις οποίες βελτίωναν διαρκώς την ποιότητα της ζωής τους στην πόλη.

Σε ένα ταξίδι με αφετηρία την Ακρόπολη και ενδιάμεσους σταθμούς την Αλεξάνδρεια, το Λονδίνο, τη Σιγκαπούρη και το Ντουμπάι, θα φτάσουμε ως την πόλη του μέλλοντος, την «πράσινη πόλη», για να δούμε τελικά πώς αυτή έχει ήδη σχεδιαστεί από τους αρχαίους Έλληνες μηχανικούς και εφευρέτες.

Η δράση απευθύνεται σε παιδιά ηλικίας 6-12 ετών.

Απαιτείται η κράτηση θέσης: info@kotsanas.com

Ξενάγηση στο Μουσείο Μαρία Κάλλας
2025-05-25 13:00 - 14:00 | Μουσείο Μαρία Κάλλας, Μητροπόλεως 44, Αθήνα, Αθήνα, 105 63, Greece
Το Μουσείο Μαρία Κάλλας και το Φεστιβάλ του Δήμου Αθηναίων σας προσκαλούν σε ένα συναρπαστικό ταξίδι στη ζωή και την τέχνη της κορυφαίας ντίβας της όπερας.

Οι επισκέπτες θα έχουν την ευκαιρία να ανακαλύψουν τις πιο εμβληματικές στιγμές της Μαρίας Κάλλας, να εξερευνήσουν άγνωστες πτυχές της πορείας της και να εμβαθύνουν στην προσωπικότητα και την καλλιτεχνική της κληρονομιά.

Με μια αφήγηση που ζωντανεύει τη διαδρομή της, κάθε ξενάγηση φωτίζει λεπτομέρειες πέρα από τα εκθεσιακά κείμενα, δημιουργώντας μια μοναδική εμπειρία που προσαρμόζεται στο κοινό.

Απαιτείται η κράτηση θέσης.

Περιήγηση στο Πολεμικό Μουσείο για Ενήλικες
2025-05-25 14:00 - 15:00 | Πολεμικό Μουσείο, Ριζάρη 2-4, Αθήνα, Αθήνα, 106 75, Greece
Μία περιήγηση στη στρατιωτική ιστορία και την πολιτιστική κληρονομιά της χώρας, μέσα από τις εκθέσεις του του Πολεμικού Μουσείου. Οι επισκέπτες θα έχουν την ευκαιρία να ανακαλύψουν σπάνια εκθέματα, ιστορικά τεκμήρια και αφηγήσεις από το παρελθόν.

Η δράση απευθύνεται σε ενήλικες.

Απαιτείται η κράτηση θέσης.

CONQUISTADORS
2025-05-26 10:00 - 18:00 | Πολιτιστικός Χώρος Macart, Λένορμαν 244, Αθήνα, Αθήνα, 104 43, Greece
Ο Νίκος Κυριακόπουλος και οι conquistadors του, αποβιβάζονται στη Λένορμαν.
Δράκοι και άγρια θηρία, ντόπιοι και conquistadors αλλά και ο Θάνατος αυτοπροσώπως, μάχονται μέσα σε απάτητες ζούγκλες.

Τα 36 έργα που απαρτίζουν την έκθεση, δεν έχουν στόχο να υπηρετήσουν την ιστορία ή το ιστορικό genre της ζωγραφικής. Ο καλλιτέχνης αντλεί το υλικό του από τον μύθο που συνοδεύει την Εποχή των Ανακαλύψεων και πλάθει εικόνες μακριά και πέραν του νατουραλισμού, τόσο σε μορφολογικό όσο και σε επίπεδο θεματικού περιεχομένου.
Τα έργα έχουν δημιουργηθεί με την μέθοδο της μονοτυπίας, τεχνική που χρονολογείται από τον 16ο αιώνα και που, σε συνδυασμό με τις ιστορίες που περιγράφουν, αποκτούν ένα ακόμη ιδιαίτερο ενδιαφέρον.
Οι περιπέτειες των ηρώων αποτελούν αφορμή όχι μόνο για τις περιπέτειες της γραμμής και του χρώματος, αλλά και αφετηρία για στοχασμό πάνω σε έννοιες όπως αυτές της επιθυμίας, του φόβου, της σύγκρουσης ή της πλάνης.

Εγκαίνια: Πέμπτη 8 Μαΐου 2025 και ώρα 19:30 – 23:00

Ώρες λειτουργίας:
Καθημερινά 10:00 – 18:00
Σάββατο 11:00 – 15:00
Κυριακή κλειστά

Έκθεση Σύγχρονης Κεραμικής ΤΑΚΙΜΙ II – Επανασυνδέσεις
2025-05-26 12:00 - 15:00 | Κέντρο Μελέτης Νεώτερης Κεραμεικής, Μελιδώνη 4-6, Αθήνα, Αθήνα, 105 53, Greece
Το Κέντρο Μελέτης Νεώτερης Κεραμεικής – Ίδρυμα Οικογένειας Γ. Ψαροπούλου (KMNK), σε συνεργασία με το Γαλλικό Ινστιτούτο Ελλάδος, διοργανώνουν την έκθεση «ΤΑΚΙΜΙ II – Eπανασυνδέσεις μέσα από τα έργα της Όλγας Βλάσση και της Auréline Caltagirone στο Μουσείο Νεότερης Κεραμικής».
Στην έκθεση παρουσιάζονται έργα, που δημιούργησαν οι δύο νέες κεραμίστριες κατά τη συμμετοχή τους στο πρόγραμμα καλλιτεχνικής διαμονής του Γαλλικού Ινστιτούτου Ελλάδος, το οποίο πραγματοποιήθηκε στο «Κατάλυμα της Γαλλίας» στη Ρόδο το 2024, σε συνεργασία με το ΚΜΝΚ. Μέσα από τα έργα τους, η Όλγα και η Auréline αφηγούνται τις σκέψεις και τα βιώματά τους από τη διαμονή τους στο νησί, εμπνευσμένες από τους μύθους και την ιστορία της κεραμικής της Ρόδου.
Επιμέλεια έκθεσης: Θαλασσινή Μπράτσου

Εγκαίνια: Κυριακή 18 Μαΐου 2025, 20:30

Ωράριο έκθεσης:
Δευτέρα 12:00-15:00, Τρίτη – Πέμπτη 12:00-20:00,
Παρασκευή 12:00 – 15:00 και Σάββατο 11:00 – 14:00

Greek Cinema Nights
2025-05-26 20:00 - 23:00 | Πάρκο Ελευθερίας, Πάρκο Ελευθερίας, Αθήνα, Αθήνα, 115 21, Greece
Φώτα, κάμερα, πάμε ΞΑΝΑ!
Καλοκαίρι στην Αθήνα σημαίνει θερινό σινεμά!

4 ελληνικές ταινίες
4 προβολές κάτω από τον ουρανό της Αθήνας

ΠΡΟΓΡΑΜΜΑ ΠΡΟΒΟΛΩΝ

Δευτέρα 26/5 – Buzzheart (110′) του Ντένη Ηλιάδη
Με τους: Γιώργο Λάντο, Κωνσταντίνα Μεσσήνη, Εβελίνα Παπούλια, Κλαούντιο Κάγια
Όταν ο Αργύρης γνωρίζει τη Μαίρη σε ένα «στούντιο μασάζ», της ζητά ραντεβού και εκείνη του προτείνει να τη συνοδεύσει σε μια τριήμερη εκδρομή στο απομονωμένο εξοχικό των γονιών της, όπου τον περιμένουν μια σειρά από εκπλήξεις.

Τρίτη 27/5 – Το καλοκαίρι της Κάρμεν (106′) του Ζαχαρία Μαυροειδή
Με τους: Ανδρέα Λαμπρόπουλο, Ρουμπίνη Βασιλακοπούλου, Γιώργο Τσιαντούλα
Απολαμβάνοντας ένα ολοήμερο μπάνιο, ο Δημοσθένης βοηθά το φίλο του Νικήτα στη συγγραφή ενός σεναρίου βασισμένου στα προσωπικά τους βιώματα.

Κυριακή 1/6 – Στέλλα (90′) του Μιχάλη Κακογιάννη
Με τους: Μελίνα Μερκούρη, Αλέκο Αλεξανδράκη, Γιώργο Φούντα, Χριστίνα Καλογερίκου, Διονύση Παπαγιαννόπουλο, Βούλα Ζαμπουλάκη, Σοφία Βέμπο
Η θρυλική ταινία της Μελίνας Μερκούρη που προβλήθηκε με επιτυχία στο Φεστιβάλ Καννών το 1955 και απέσπασε το βραβείο καλύτερης ξένης ταινίας. Μια λαική τραγουδίστρια αν και ερωτευμένη με έναν ποδοσφαιριστή, αρνείται να τον παντρευτεί για να διατηρήσει την ατομικοτητά της.

Κυριακή 1/6 – Νοτιάς (99′) του Τάσου Μπουλμέτη
Με τους: Γιάννη Νιάρρο, Μαρία Καλλιμάνη, Θέμη Πάνου, Ταξιάρχη Χάνο, Μελισσάνθη Μαχούτ
Από τη μέρα που εμφανίζονται στον Σταύρο οι πρώτες ερωτικές ανησυχίες, φουντώνει και η επιθυμία του να λέει ιστορίες με δικό του, ανατρεπτικό τρόπο. Από την εφηβεία προς την ενηλικίωση, η Ελλάδα του ’60 και του ’70 θα τον τροφοδοτήσει με αρχαίους και σύγχρονους μύθους, φανταστικά ταξίδια και όμορφες γυναίκες.

Οι ταινίες προβάλλονται με υπότιτλους στα αγγλικά.
